CELEX: 62013CN0200
Language: lv
Date: 2013-04-16 00:00:00
Title: Lieta C-200/13 P: Apelācijas sūdzība, ko par Vispārējās tiesas (ceturtā palāta) 2013. gada 5. februāra spriedumu lietā T-494/10 Bank Saderat Iran /Eiropas Savienības Padome 2013. gada 16. aprīlī iesniedza Eiropas Savienības Padome

15.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 171/22
            
         Apelācijas sūdzība, ko par Vispārējās tiesas (ceturtā palāta) 2013. gada 5. februāra spriedumu lietā T-494/10 Bank Saderat Iran/Eiropas Savienības Padome 2013. gada 16. aprīlī iesniedza Eiropas Savienības Padome
   (Lieta C-200/13 P)
   2013/C 171/43
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Eiropas Savienības Padome (pārstāvji — M. Bishop un S. Boelaert)
   
      Pārējie lietas dalībnieki: Bank Saderat Iran, Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas (ceturtā palāta) 2013. gada 5. februāra spriedumu lietā T–494/10;
            
         
               —
            
            
               pieņemt galīgo spriedumu lietā un noraidīt Bank Saderat celto prasību par apstrīdētajiem pasākumiem;
            
         
               —
            
            
               piespriest Bank Saderat atlīdzināt tiesāšanās izdevumus, kas Padomei radušies tiesvedībā pirmajā instancē un apelācijas instancē.
            
         
      Pamati un galvenie argumenti
   
   Padome uzskata, ka Vispārējās tiesas 2013. gada 5. februāra spriedumā lietā T-494/10 Bank Saderat/Padome ir šādas kļūdas tiesību piemērošanā:
   
               1)
            
            
               Attiecībā uz prasības pieņemamību Vispārējā tiesa esot kļūdaini nospriedusi, ka Bank Saderat bija tiesības atsaukties uz pamattiesību aizsardzību un garantēšanu neatkarīgi no tā, vai to varētu uzskatīt par Irānas valsts veidojumu;
            
         
               2)
            
            
               Vispārējā tiesa esot kļūdaini uzskatījusi, ka atsevišķi norādītie iemesli ierobežojošu pasākumu noteikšanai Bank Saderat nebija pietiekami precīzi;
            
         
               3)
            
            
               Vispārējā tiesa esot kļūdaini piemērojusi Padomes lietas materiāliem judikatūru par informācijas paziņošanu;
            
         
               4)
            
            
               Vispārējā tiesa esot kļūdaini uzskatījusi, ka norādītie iemesli ierobežojošo pasākumu noteikšanai Bank Saderat nebija pamatoti, jo:
               
                           —
                        
                        
                           tā pienācīgi neņēma vērā faktu, ka pierādījumi par Bank Saderat atbalstu Irānas kodolieroču izplatīšanas darbībām nāk no slepena avota;
                        
                     
                           —
                        
                        
                           tā pienācīgi neņēma vērā Apvienoto Nāciju Organizācijas Drošības Padomes Rezolūcijā 1803 (2008) iekļauto norādi uz Bank Saderat saistībā ar Irānas kodolieroču izplatīšanas darbībām;
                        
                     
                           —
                        
                        
                           tā kļūdaini uzskatīja, ka Padomei ir jāsniedz detalizēta informācija par Bank Saderat darbībām ar divu noteiktu vienību, kuras iesaistītas Irānas kodolieroču izplatīšanas darbībās, akreditīviem.